*A környezetvédelmi megbízott alkalmazásának feltételéhez kötött környezethasználatok meghatározásáról szóló 93/1996. (VII. 4.) Korm. rendelet* módosítása a mellékletében felsorolt tevékenységek KSH besorolási kódjait aktualizálja a hatályos TEÁOR ’08 besorolási rendszernek való megfelelés biztosítása érdekében.

Az *egyes tervek, illetve programok környezeti vizsgálatáról szóló 2/2005. (I. 11.) Korm. rendelet* módosítása a vonatkozó európai uniós irányelv teljes jogharmonizációját szolgálja, továbbá a jogszabály szerint stratégiai környezeti vizsgálat köteles tervek, illetve programok készítői számára is segítséget ad a *környezeti értékelés* dokumentációjának összeállításához. A javasolt jogszabály módosítás nem keletkeztet új feladatot a terv, illetve program készítői számára, hanem a *közérthető összefoglaló* készítésének már meglévő kötelezettségét pontosítja, iránymutatásként szolgál a kidolgozó számára.

*A levegő védelméről szóló 306/2010. (XII. 23.) Korm. rendelet* módosítása azt a célt szolgálja, hogy a szennyezett levegőjű területek levegőminőségének javítására készülő tervek olyan intézkedéseket tartalmazzanak, amelyekkel a lehető legrövidebb időn belül biztosítható a határértékek betartása.